दिल्ली विधानसभा में उठा रामजस हिंसा, गुरमेहर का मुद्दा
नई दिल्ली | विधानसभाके बजट सत्र के पहले दिन सोमवार को रामजस कॉलेज में हुई हिंसा की गूंज सुनाई दी। पर्यटन मंत्री कपिल शर्मा ने केंद्र पर निशाना साधने के लिए नरेंद्र मोदी के श्मशान और कब्रिस्तान वाली टिप्पणी से जोड़कर यह मुद्दा उठाया। मिश्रा ने विकास के इस मॉडल की तुलना आम आदमी पार्टी की सरकार के शिक्षा और स्वास्थ्य के क्षेत्र में किए गए काम से करते हुए हुए कहा कि उनकी सरकार का ध्यान यह सुनिश्चित करने पर था कि लोगों को अंतिम संस्कार के लिए श्मशान ले जाने की जरूरत ही पड़े। उन्होंने कहा, कई लोग राम राज्य की बात करते हैं, लेकिन असलियत में यह दिल्ली में आया।
शेष| पेज 11 , संबंधित | पेज 2 पर
उपराज्यपाल के अभिभाषण पर धन्यवाद प्रस्ताव पर अपने जवाब में मिश्रा ने उप राज्यपाल अनिल बैजल की प्रशंसा की कि कैसे हाल ही में मोहल्ला क्लीनिकों और न्यूनतम मजदूरी के लंबित प्रस्तावों को पास किया गया। उन्होंने कहा, मुझे नहीं पता कि भविष्य में क्या होगा लेकिन हाल के घटनाक्रम से शहर ने राहत की सांस ली है। अरविंद केजरीवाल सरकार जहां शिक्षा, स्वास्थ्य और पानी जैसी मौलिक जरूरतों पर बल देती है वहीं भाजपा सरकार की नजरें श्मशान और कब्रिस्तान पर हैं। मिश्रा ने रामजस हिंसा के मुद्दे पर संघ को भी निशाने पर लेते हुए कहा कि शहीद की बेटी की देशभक्ति पर सवाल उठाने वाले लोगों को वहां जाना बंद कर देना चाहिए, जहां वो सुबह जाते हैं।
bho_Deva hin_Deva hne_Deva hin_Deva